Berlingske Tidende, 1834-08-22
London (over Hamborg, den 18de August.) – Den i Gaar anmeldte Tale, hvormed Kongen af England sluttede Husenes Session den 15de, lyder som følger: Mylorder og Herrer! De talrige og vigtige Gjenstande, der i Aar, saavelsom i de tvende foregaaende Aaringer, ere blevne forelagte Dem til Overveielse, have paalagt Dem den Nødvendighed, at anvende overordentlige Anstrængelser, og med dyb Følelse for den Omhu og Møje, De have anvendt paa de offentlige Anliggender, slutter jeg endelig denne lange Session, og fritager Dem for Nærværelsen her. - den Passus, der omhandler Nederlandene og Quadrupel-Alliantsen, er anført i Gaar.) Derpaa hedder det videre. "Siden da have Begivenhederne i Spanien for nogen Tid skuffet de Forhaabninger og Ro i dette Land, som Portugals Pacification fremlokkede. Disse for Storbrittanien saa vigtige Begivenheder vil jeg i Forening med Frankerig og de andre Magter, der have deeltaget i Tractaten af 22de April, skjænke den alvorligste Opmærksomhed, og den gode Forstaaelse, der hersker mellem mig og mine Forbundsfæller opmuntrer mig til den Forventning, at vores forenede Bestræbelser skulle vorde kronede med et heldigt Udfald. – Freden i Tyrkiet vedvarer bestandig, og jeg haaber, at ingen Begivenhed vil forefalde i hiin Egn, der kunde forstyrre Europas Rolighed. – Et heller har jeg undladt, med bifald at bemærke, at De have skjænket vores indenlandske Anliggender Deres Opmærksomhed, hvilke umiddelbart angaae Almeenvellet, og med stor Tilfredshed har jeg sauctioneret Deres vise og velvillige Hensigter, idet jeg har givet min Jndvilligelse til en Forbedring og bedre Forvaltning af Fattiglovene i England og Wales. Det vil være min Pligat sørge for, at den Autoritet, der nødvendigviis maa overdrages de af Kronen udnævnte Commissarier, bliver udøvet med Maadehold og Forsigtighed, og jeg nærer det tillidsfulde Haab, at sammes kloge og forstandige Anvendelse, saavelsom en opmærksom Efterlevelse af Actens øvrige Bestemmelser, lidt efter lidt skal ophjælpe de herskende Onder, og medens de forædle mit Folks Characteer, formere dets Rydelse og forbedre dets Tilstand. – Retsforfatningens Forbedring er en af Deres første og vigtigste Pligter, og det glæder mig at see, hvormeget denne har beskjæftiget Deres Opmærksomhed. Oprettelsen af en Central-Criminalret i Hovedstaden og dens Nærhed vil, som jeg haaber, forbedre Retsplejen i sammes folkerigste Kreds, og opstille et nyttigt Exempel for alle Kongerigets Deele. Deres Opmærksomhed vil naturligviis snart i den næste Session blive henledet paa vigtige Gjenstande, betræffende vor Jurisprudents og vores Municipal-Corporationer. De kunne stedse være forsikkrede om min Jver i at medvirke til slige nyttige Reformer. Herrer af Underhuset: Jeg takker dem for den Beredvillighed, hvormed de har bevilget Paalæggene. De Dem forelagte Overslag vare noget lavere end forrige Aar, omendskjøndt de indbefattede forskjellige overordentlige Udgivter, der ej komme igjen Den samme Sparsomhedens Gang skal stedse fortsættes videre, Jndtægternes bestandige Tilvært, uagtet saamange Taxers Ophævelse, giver det sikkreste Beviis paa, at Landets Midler ere uformindskede og retfærdiggjør den Forventning, at Udholdenhed i forstandige, vel overlagte Forholdsregler vil befordre mit Folks Flid og formere dets Rigdom. - Mylorder og Herrer, en stor Glæde føler jeg ved at troe, at De, ved Deres Tilbagekomst til Grevskaberne, ville forefinde en almindelig Rolighed og en virksom Flid herste blandt alle Classer. Jeg haaber med Ydmyghed, at det guddommelige Forsyn vil gjøre disse Velsignelser vedvarende og større, og under alle de Omstændigheder, der kunde opstaae, vil jeg forlade mig paa Deres Jver og Troskab. Og jeg er overtydet om, at De ville indpræge og opmuntre hiin Lydighed mod Lovene, og hiin Overholdelse af Religionens og Sædelighedens Pligter, der udgjøre de sikkreste Grundlag for Magten og for Rigernes Lyksalighed.